
 Z A P I S N I K

24. sjednice Vijeća Mjesnog odbora Klaka,

održane 15. svibnja 2023.

u prostoru objekta mjesne samouprave, Zdenka Škreba 3, 

s početkom u 18,00 sati

NAZOČNI ČLANOVI VIJEĆA: Toma Kukoč, Petra Horvat, Nada Dominić Netz, Marko Ivandić, Lidija Katalinić Špoljarić, Antonio Berišić, Saša Neuberg, Hrvoje Telišman
NENAZOČNI ČLANOVI: Domagoj Cindrić

Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 23. sjednice Vijeća, održane 24. travnja 2023. bez izmjena.                                                              

Na prijedlog predsjednika Vijeće jednoglasno utvrđuje dopunu dnevnog reda:
Dostava dodatne dokumentacije za SRC Klaka.
​ D N E V N I   R E D:

1. Prijedlog prioriteta za Plan komunalnih aktivnosti  u 2024. – donošenje zaključka

2. Dostava dodatne dokumentacije za SRC Klaka.

3. Pitanja, prijedlozi i obavijesti.
Ad 1. Prijedlog prioriteta za Plan komunalnih aktivnosti  u 2024.
Vijeće jednoglasno donosi
Z A K LJ U Č A K

o prijedlogu prioriteta za Plan komunalnih aktivnosti Gradske četvrti Gornja Dubrava u 2024.
Predlaže se kao prioritete u Plan komunalnih aktivnosti Gradske četvrti Gornja Dubrava u 2024. uvrstiti izvođenje sljedećih radova, posloženih rednim brojevima po pravu prvenstva:

1. Sanacija preostalih ulica koje su oštećene radovima na zamjeni vodovoda i odvodnje u 2020. i 2021. godini (grupa ulica: Lelijska 7-7a, Ljubuška 11-15, Vranplaninska cijela,  Celovečka).
2. Dogradnja parkirališta uz Sportski centar Grana Klaka na katastarskoj čestici 2928.

3. Krajobrazno uređenje prostora ispred kulturnog centra: sadnja grmoreda i postavljanje tri klupe. 
4. Izvedba biciklističke trake u Grižanskoj ulici sukladno prometnom elaboratu za Klaku, kojeg je izradila tvrtka Vedra inženjering.

5. Potpuna obnova asfaltnih staza u parkovima koji su omeđeni stambenim zgradama:

a) Aleja Blaža Jurišića 41-43-45 i 47-49;

b) Aleja Blaža Jurišića 61-63-65 i 67-69.

5. Asfaltiranje južnog nogostupa Oporovečke ulice od Aleje tišine do Risnjačke.
6. Sanacija pločnika na k.č. 4979 dužine cca 150 m, Klekovačka 30-32-34.

7. Rekonstrukcija parkirališta u ulici Mirka Deanovića 7-21.

Ad 2. Dostava dodatne dokumentacije za SRC Klaka
Vijeće jednoglasno donosi
Z A K LJ U Č A K
o dostavi dodatne dokumentacije za SRC Klaka
VMO Klaka moli nadležni gradski ured dostavu Programa korištenja i održavanja sportske građevine, a koji se navodi u članku 10. Ugovora o zakupu sportske građevine Sportsko rekreacijski centar "Grana-Klaka" kao i dokumentaciju koja se navodi u članku 5. istog Ugovora.

Molimo također dostavu dokumentacije o sanaciji iz 2023. g. oštećenog stola za stolni tenis, s područja SRC Grana-Klaka, a iz koje je vidljivo tko snosi trošak sanacije.
Budući da nitko više ne traži riječ, predsjednik zaključuje sjednicu.

Završeno u 18,50 sati.

KLASA: 024-08/23-003/985
URBROJ: 251-13-11-5/010-23-2
Zagreb, 15. svibnja 2023.

Zapisnik sastavio Toma Kukoč,

predsjednik Vijeća
























Predsjednik









        
   Vijeća Mjesnog odbora 

                                                                                                                      Toma Kukoč






















